Publication: Magyar Közlöny
Issue: MK-2011-113 (Year: 2011, Number: 113)
Era: contemporary
Section: A tûz elleni védekezésrõl, a mûszaki mentésrõl és a tûzoltóságról szóló 1996. évi XXXI. törvény (a továbbiakban: Tvt.)
Paragraph Index: 768

(6) Ha a beszámolót a települési önkormányzatok többsége, illetve a fõvárosi önkormányzat nem fogadja el, három hónapon belül újabb beszámolót kell tartani. Ismételt elutasítás esetén a települési önkormányzatok többsége a hivatásos katasztrófavédelmi szerv területi szerve vezetõjéhez, a fõvárosi önkormányzat közgyûlése a hivatásos katasztrófavédelmi szerv központi szerve vezetõjéhez fordulhat. A hivatásos katasztrófavédelmi szerv területi szerve, illetve a hivatásos katasztrófavédelmi szerv központi szerve vezetõje köteles az önkormányzatok által meghatározott kérdésekre is kiterjedõ átfogó vizsgálatot tartani, ennek keretében a tûzoltó parancsnok felelõsségét, illetve alkalmasságát megvizsgálni. A vizsgálat eredményérõl az önkormányzatokat tájékoztatni kell. A hivatásos katasztrófavédelmi szerv területi szerve, illetve a hivatásos katasztrófavédelmi szerv központi szerve vezetõje köteles a tûzvédelmi feladatok ellátása érdekében a vizsgálat szerint szükséges szolgálatszervezési, szervezeti, személyi és belsõ irányítási intézkedéseket megtenni.”

Source: https://magyarkozlony.hu/hivatalos-lapok/11c28dcc688a65267704d9c1e71e689076353562/dokumentumok/ff8e03eb94dca2829002cf42460d5cc00951ea60/letoltes